**NOTĂ INFORMATIVĂ**

**la proiectul Hotărârii Guvernului**

**cu privire la modificarea Regulamentului cu privire la delegarea personalului entităţilor din Republica Moldova, aprobat prin Hotărârea Guvernului nr.10/2012**

|  |
| --- |
|  |
| 1. **Denumirea autorului și, după caz, a participanților la elaborarea proiectului**
 |
| Proiectul hotărârii Guvernului privind modificarea Regulamentului cu privire la delegarea personalului entităţilor din Republica Moldova, aprobat prin Hotărîrea Guvernului nr.10/2012 a fost elaborat de Ministerul Finanțelor al Republicii Moldova. |
| 1. **Condițiile ce au impus elaborarea proiectului de act normativ și finalitățile urmărite**
 |
| Potrivit cadrului normativ actual delegarea în străinătate a salariaților atât din domeniul public, cât și din privat se efectuează în baza prevederilor Hotărârii Guvernului nr.10/2012.De menționat că, prin prisma Hotărârii Guvernului nr.1058/2023 au fost revizuite prevederile Regulamentului respectiv, unul din principalele scopuri de elaborare a acestuia a fost ajustarea normelor maxime diurnelor și plafoanelor de cazare pe categorii a persoanelor delegate care au fost corelate indicilor economici actuali, atât la nivel național cât și la cel internațional.Totodată, ca urmare a ajustărilor efectuate s-au depistat cazuri de interpretare a unor prevederi ale Regulamentului, faptul care aduce la necesitatea intervenției tehnice în textul Regulamentului.În acest context, scopul proiectului de hotărâre constă în ajustarea prevederilor Regulamentului în vederea simplificării aplicării acestora de către angajatori, precum și expunerii conținutului hotărârii într-un limbaj simplu și accesibil tuturor părților implicate. |
| 1. **Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene**
 |
| Proiectul de hotărâre nu are drept scop armonizarea legislației naționale cu legislația Uniunii Europene. |
| 1. **Principalele prevederi ale proiectului şi evidenţierea elementelor noi**
 |
| Proiectul prevede *revizuirea noțiunei de „diurna”* în scopul revenirii la definiția utilizată de către angajatori până la efectuarea modificărilor prin prisma Hotărârii Guvernului nr.1058/2023, or, redacția actuală creează premise pentru intrepretarea duală a noțiunei actuale. Totodată, ca urmare a recepționării a mai multor adresări de către contribuabili, s-a decis asupra reintroducerii normei prin care în cazul delegării personalului pentru o singură zi în teritoriul Republicii Moldova diurnele nu vor fi acordate.Se propune *precizarea faptului că călătoriile de serviciu* pe teritoriul Republicii Moldova care țin de desfășurarea activității permanente a personalului și se desfăşoară în timpul aflării în drum sau poartă un caracter mobil ori ambulant nu vor fi considerate deplasare în interes de serviciu.În partea ce ține de *modul de delegare în străinătate a membrilor Guvernului*, este de menționat că coordonarea prealabilă cu Prim-ministrul în procesul de delegare a secretarilor de stat, a secretarilor generali și a secretarilor generali adjuncți ai ministerelor, a conducerii Cancelariei de Stat, a directorilor autorităţilor publice centrale din subordinea Guvernului şi a adjuncţilor acestora, este esențială pentru asigurarea unei abordări unitare și strategice a reprezentării internaționale a Republicii Moldova. Aceasta va asigura evitarea acțiunilor necoordonate și că toate delegările sunt aliniate cu prioritățile și obiectivele guvernamentale.Totodată, informarea misiunilor diplomatice ale Republicii Moldova prin intermediul Ministerului Afacerilor Externe contribuie la o coordonare eficientă a activităților internaționale și acest lucru este important pentru a evita suprapunerile și conflictele de program, asigurând în același timp că delegările sunt bine pregătite și sprijinite diplomatic.În acest sens, proiectul include propunerile de îmbunătățire și optimizare a proceselor de raportare a rezultatelor deplasării a persoanelor delegate în străinătate și intervențiile respective sunt esențiale pentru a asigura o coordonare eficientă și strategică a delegărilor internaționale, pentru a promova transparența și responsabilitatea în utilizarea resurselor publice și pentru a optimiza procesele administrative și de raportare în contextul activităților internaționale ale Guvernului.De asemenea, în scopul susținerii entităților din sectorul privat, precum și acordarea mai multor facilități de dezvoltare profesională a angajaților prin delegarea acestora în străinătate, proiectul prevede *posibilitatea acordării diurnei în cuantumul mai mic decât cel prevăzut la anexa nr.2 din regulament*, dar nu mai puțin de 75% din cuantumul stabilit.Mai mult ca atât, se propune *revizuirea mărimelor diurnei acordate militarilor* detașați în contingentul Forței de menținere a păcii cât și pentru perioada aflării militarilor prin contract în cantonamente, centre (cursuri) de instruire, pe câmpuri de instruire, la exerciții pe teritoriul Republicii Moldova, acestea fiind micșorate de la „200%” la „100%” și de la „50%” la „30%” respectiv. Scopul modificării propuse este depășirea situației precare formate ca urmare majorării în anul 2023 atât a normei cât și mărimei diurnei, nefiind prevăzute mijloacele financiare necesare în bugetul Ministerul Apărării pentru anul 2024. |
| 1. **Fundamentarea economico-financiară**
 |
| Proiectul nu va necesita cheltuieli financiare și alocarea mijloacelor financiare de la Bugetul Public Național. Autoritățile/ instituțiile bugetare vor asigura alocarea resurselor necesare pentru deplasări în interes de serviciu a funcționarilor publici, în limita alocațiilor aprobate în legile bugetare anuale. |
| 1. **Modul de încorporare a actului în cadrul normativ în vigoare**
 |
| Prezentul proiect de Hotărâre nu implică modificarea, elaborarea sau abrogarea unor acte normative. |
| 1. **Avizarea și consultarea publică a proiectului**
 |
| În conformitate cu art.15 din Legea nr.239/2008 privind transparența în procesul decizional, la data de 11 aprilie 2024, pe pagina web a Ministerului Finanțelor a fost plasat anunț privid inițierea procesului de elaborare a proiectului Hotărârii Guvernului cu privire la modificarea Hotărârii Guvernului nr.10/2012 pentru aprobarea Regulamentului cu privire la delegarea personalului entităţilor din Republica Moldova în vederea simplificării și îmbunătățirii prevederilor acesteia (<https://mf.gov.md/ro/content/anun%C8%9B-privind-ini%C8%9Bierea-elabor%C4%83rii-proiectului-502>).Concomitent, proiectul urmează a fi avizat de către Ministerul Infrastructurii și Dezvoltării Regionale, Ministerul Dezvoltării Economice și Digitalizării, Ministerul Justiției, Ministerul Afacerilor Externe, Ministerul Afacerilor Interne, Ministerul Agriculturii și Industriei Alimentare, Ministerul Apărării, Ministerul Culturii, Ministerul Educației și Cercetării, Ministerul Energiei, Ministerul Muncii și Protecției Sociale, Ministerul Sănătății, Ministerul Mediului și mediul de afaceri, iar ropunerile și obiecțiile la proiect vor fi incluse în tabelul de sinteză.Totodată, întru respectarea prevederilor Legii nr.100/2017 cu privire la actele normative, proiectul urmează a fi supus expertizei anticorupție de către Centrului Național Anticorupție. |
| 1. **Constatările expertizei anticorupție**
 |
| Constatările expertizei anticorupție vor fi incluse după recepționarea avizului Centrului Național Anticorupție în sinteza obiecțiilor și propunerilor/recomandărilor la proiectul de hotărâre. |
| 1. **Constatările expertizei de compatibilitate**
 |
| Proiectul de hotărâre nu conține norme privind armonizarea legislației naționale cu legislația Uniunii Europene. |
| 1. **Constatările expertizei juridice**
 |
| Informația referitoare la respectarea normelor de tehnică legislativă va fi inclusă după recepționarea expertizei juridice în sinteza obiecțiilor și propunerilor/recomandărilor la proiectul de hotărâre. |
| 1. **Constatările altor expertize**
 |
| Nu au fost efectuate alte expertize ale proiectului. |

**Ministru Petru ROTARU**